Az utolsó mosoly | Sport - labdarúgás, kézilabda, kosárlabda | Győr-Moson-Sopron - kisalfold.hu
Sport - labdarúgás, kézilabda, kosárlabda > Az utolsó mosoly
2009.01.26. 08:49
Labdarúgás - Tegnap volt öt éve, hogy a Vitoria Guimaraes elleni bajnoki mérkőzésen összeesett a pályán Fehér Miklós, a Benfica és a magyar labdarúgó-válogatott csatára. Életét a gyorsan érkező orvosi segítség ellenére sem tudták megmenteni, a játékos a kórházban elhunyt.
Az ETO korábbi labdarúgóját José Antonio Camacho vezetőedző a 60. percben cserélte be. Fehér, aki gólpasszt adott, a ráadásban kapott egy sárga lapot, majd mosolyogva tett két lépést, aztán lehajolt, megfogta két térdét, s összerogyott.
Fehér Miklóst egész Portugália és Magyarország gyászolta. Mosolyát Győrben is őrzik: szülei emlékmúzeumot nyitottak, volt klubja róla nevezte el futballkollégiumát. A zöld-fehérek és a szabadhegyi általános iskola – ahol Miklós tanult – évente rendeznek utánpótlástornát a csatár tiszteletére. A legjobb fiatal Rába-parti tehetség pedig a róla elnevezett díjat kapja meg.
Tavaly Miklós volt középiskolájában, a Bercsényiben avatták fel a neves szegedi szobrászművész, Kligl Sándor által készített, gipszből készült mellszobrát.
Évente nevével fémjelzett nagyszabású amatőr teremlabdarúgó-emléktornát rendeznek a megyeszékhelyen, amelyen a magyar labdarúgás korábbi és jelenlegi elitje is lerója tiszteletét a volt futballista előtt.
Hajdu János szövetségi kapitány csapata 31-30-ra nyert vasárnap délután, pedig a szünetben még két… Tovább olvasom